Adoniram
Adoniram (ivr. ‏אדונירם‏‎; mənası – "Rəbbim ucaldıb") və ya Adoram (ivr. ‏אדורם‏‎; mənası – "Rəbb ucaldıb") — Birləşmiş İsrail krallığında vergiyığan. O, qırx ildən artıq müddət bu vəzifədə çalışmışdır. Adoniram Davud padşahının padşahlığının son illərindən Rovoamın padşahlıq dövrünə qədər xidmət etmişdir. O, Süleyman padşahın məbədinin tikintisi zamanı odunçuların işə götürülməsinə rəhbərlik edirdi. İncildəki məlumata görə, Rovoam onu ​​vergi toplamaq üçün göndərəndə İsrail xalqı onu daşqalaq edib öldürmüşdür.